มีอาการกลัวเข็มเวลาเจาะเลือด เเละฉีดยา คุณมีวิธีรักษาปะคะ
สวัสดีค่ะ อาการกลัวเข็มจริงๆแล้วเป็นอาการปกติที่เกิดขึ้นในคนปกติทั่วไปได้ค่ะ แต่อาจจะจัดว่าเป็นความผิดปกติเมื่อมีอาการมากผิดปกติเช่น รู้สึกคลื่นไส้ วิงเวียนศีรษะ เหงื่อออก หายใจถี่ เป็นลม วูบไป หรืออาการกลัวรุนแรงถึงขั้นกระทบต่อการดำเนินชีวิตประจำวัน โดยอาจเกิดจาก กระบวนการทำงานของสมองที่ผิดปกติ หรือเกิดจากประสบการณ์ที่ไม่ดีมากๆในอดีตซึ่งการรักษา ยังไม่ได้มีการรักษาที่จำเพาะ อาจจะบรรเทาอาการด้วยการรับประทานยาเพื่อช่วยลดความกังวล ซึ่งควรใช้ภายใต้การดูแลของแพทย์ แต่หากไม่ได้จะต้องไปเจาะเลือดหรือฉีดยาบ่อยๆก็อาจจะไม่จำเป็น แต่หากต้องไปบ่อยๆ มีอาการตลอดจนทำให้รบกวนต่อการรักษาโรคหรือการเจาะเลือด ควรไปพบแพทย์เพื่อประเมินสุขภาพจิต การรักษามีตั้งแต่การทำจิตบำบัด การฝึกเผชิญหน้ากับสิ่งที่กลัวโดยมีแพทย์คอยควบคุมอยู่ การบำบัดพฤติกรรมและการรู้คิด หรือการใช้ยาบางชนิดเพื่อช่วยปรับสมดุลเคมีในสมอง ให้มีปฏิกิริยาตอบสนองต่อสิ่งนั้นๆน้อยลง เป็นต้น